als_Latn ron_Latn bos_Latn
Dy divorce brenda pak muajsh. I pari ndaj Irina Shayk, ndersa i dyti ndaj shtypit. Cristiano Ronaldo ka marre vendimin ekstrem per te qendruar larg mediave dhe ky eshte nje vendim deri diku i kuptueshem. Fituesi i tre Topave te Arte nuk po gjen me dimensionin e vitit 2014 per arsye qe jane ende te paqarta. Ai nuk duket i lumtur ne Madrid dhe per te dale ne kete perfundim mjafton te shikojme ndeshjen e dobet qe zhvilloi ne derbin e Madridit ku “Los Colchoneros” i zhvleresuan aftesite e tij gjate gjithe 90 minutave. Sjellja ne zonen e mediave pas ndeshjes ndaj nje gazetari katalanas nuk ishte aspak etike, ndersa pak ore me pas ai hapi nje tjeter polemike me festen e 30 vjetorit qe nuk u pelqye aspak nga tifozet pas nje humbjeje turperuese si ajo ne derbi. Videoja e publikuar ne media nuk u prit aspak mire nga luzitani, i cili e justifikoi kete veprim me faktin se festa ishte planifikuar disa dite me pare.
Agjenti Jorge Mendes dhe Luis Figo i kane dale disa here ne mbrojtje, duke theksuar se ai mendon qe mediat madrilene e kane ekzagjeruar me qendrimin e tyre ne drejtim te numrit 7. Nje tjeter pike konflikti mes mediave dhe lojtarit eshte edhe ajo e formes pasi shtypi beson se Cristiano Ronaldo nuk po arrin te gjeje me formen e vitit te shkuar. Problemet fizike te javeve te fundit kane ardhur menjehere pas problemeve ne jeten e tij private sepse pas 5 viteve lidhje me modelen ruse, kjo e fundit nuk i ka kursyer kritikat ne drejtim te lojtarit duke e cilesuar nje mashkull jo besnik. Edhe pse ne ndeshjen e fundit ndaj Schalkes ai realizoi dy gola, disa kamera te personalizuara e fokusuan ne momentin qe iu drejtua Benzema duke i thene gjate minutave te fundit: “Kjo eshte e sikletshme”, ndersa nuk pranoi te duartrokiste tifozet ne fund te ndeshjes. Gjithsesi, per momentin çeshtja e tij mbetet pezull ne Madrid sepse presidenti Perez nuk deshiron te degjoje per nje largim te mundshem ne merkaton e veres. Realit i intereson Ronaldo ne formen me te mire per sfiden e dyte El Clasico por ditet po afrojne dhe gjeniu portugez mund te humbase nje tjeter takim me historine. Ne rast te nje tjeter deshtimi, zerat per lamtumiren e tij nga “Bernabeu” mund te behen edhe me kembengules.
als_Latn als_Latn